Diari Oficial de la Generalitat Valenciana


Sumari del DOGV 9614, del 09-06-2023 (2023/6056)

Anunci sobre aprovació de bases específiques que han de regir el procés de selecció per a constituir una borsa de treball de personal administratiu d'administració general (subgrup C1) i una borsa de treball de personal tècnic de gestió d'administració general (subgrup A2).
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6056


Data del document
:   29-05-2023

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * concurs administratiu

Anunci sobre aprovació de bases específiques que han de regir el procés de selecció per a constituir una borsa de treball de personal administratiu d'administració general (subgrup C1) i una borsa de treball de personal tècnic de gestió d'administració general (subgrup A2). [2023/6056]  
La regidora delegada de Personal ha aprovat les bases per a la formació de les següents borses de treball:  
  
01. Borsa de treball de personal administratiu d'administració general (subgrup C1); (exp. 1424732W - ref. interna 4-0091/2018).  
- Concurs oposició. Resolució núm. 486238148, de data 5 de novembre de 2020  
  
02. Borsa de treball de personal tècnic de gestió d'administració general (subgrup A2); (exp. 1404616F - ref. interna 4-0100/2023).  
  
- Concurs oposició. Resolució núm. 1987, de data 29 de maig de 2023  
  
De conformitat amb el que determinen les bases generals de constitució, formació i funcionament de les borses de treball d'aquest ajuntament (aprovades mitjançant Resolució 00560/2020, de data 30 de gener, publicades en el BOPV 14.02.2020) durant el termini de 15 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, els interessats podran presentar la sol·licitud d'admissió a les proves selectives en el registre d'entrada d'aquest ajuntament, o en la forma que determina la legislació vigent de procediment administratiu.  
Les bases i models d'instàncies corresponents estan a disposició dels interessats en la pàgina web municipal en l'URL https://www.tavernes.es/va/pagina/processos-selectius-borses-treball, així com en les dependències de l'Oficina d'Informació (planta baixa) o Secció de Personal de l'Ajuntament (primera planta) de l'edifici de la casa consistorial, situat a la plaça Major, 1, d'aquesta localitat.  
Igualment, significar que aquest acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en el terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es pot exercitar qualsevol altra acció o recurs que s'estime convenient en defensa dels drets dels interessats.  
  
La qual cosa es fa pública per a coneixement general.  
  
Tavernes de la Valldigna, 29 de maig de 2023.- El cap de l'Activitat 04 de Recursos Humans i Gestió de Personal: Valentín Vercher Manclús.